CELEX: 62009CN0399
Language: et
Date: 2009-10-16 00:00:00
Title: Kohtuasi C-399/09: Eelotsusetaotlus, mille esitas Nejvyšší správní soud (Tšehhi Vabariik) 16. oktoobril 2009 — Marie Landtová versus Česká správa sociálního zabezbečení

30.1.2010   
            
            
               ET
            
            
               Euroopa Liidu Teataja
            
            
               C 24/19
            
         Eelotsusetaotlus, mille esitas Nejvyšší správní soud (Tšehhi Vabariik) 16. oktoobril 2009 — Marie Landtová versus Česká správa sociálního zabezbečení
   (Kohtuasi C-399/09)
   2010/C 24/31
   Kohtumenetluse keel: tšehhi
   
      Eelotsusetaotluse esitanud kohus
   
   Nejvyšší správní soud
   
      Põhikohtuasja pooled
   
   
      Kaebuse esitaja: Marie Landtová
   
      Vastustaja: Česká správa sociálního zabezbečení
   
      Eelotsuse küsimused
   
   
               1.
            
            
               Kas nõukogu määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes III lisa A osa punkti 6 koostoimes sama määruse artikli 7 lõike 2 punktiga c (1), millest tulenevalt kohaldatakse jätkuvalt kriteeriumi selle õigusjärglaseks oleva riigi kindlaksmääramiseks, kes on pädev võtma arvesse kindlustusperioodi, mis on töötajal täitunud endise Tšehhi ja Slovaki Liitvabariigi sotsiaalkindlustussüsteemis kuni 31. detsembrini 1992, tuleb tõlgendada nii, et see välistab niisuguse siseriikliku reegli kohaldamise, mille kohaselt Tšehhimaa sotsiaalkindlustusasutus peab hüvitise saamise õiguse ja hüvitise summa määramise osas täielikult arvesse võtma endise Tšehhi ja Slovaki Liitvabariigi territooriumil kuni 31. detsembrini 1992 täitunud kindlustusperioodi ka siis, kui eespool mainitud kriteeriumi järgi on selle arvessevõtmise pädevus Slovaki Vabariigi sotsiaalkindlustusasutusel?
            
         
               2.
            
            
               Kui vastus esimesele küsimusele on eitav, siis kas Euroopa Ühenduse asutamislepingu artiklit 12 koostoimes nõukogu määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes artikli 3 lõikega 1 ning artiklitega 10 ja 46 tuleb tõlgendada nii, et nendega on vastuolus see, kui endise Tšehhi ja Slovaki Liitvabariigi territooriumil kuni 31. detsembrini 1992 täitunud kindlustusperioodi, mida on Slovaki Vabariigi sotsiaalkindlustussüsteemis juba ühel korral seoses hüvitistega samas ulatuses arvestatud, võetakse vastavalt eespool mainitud siseriiklikule reeglile vanadushüvitise saamise õiguse ja selle summa määramisel täielikult arvesse ainult Tšehhimaa territooriumil elavate Tšehhi Vabariigi kodanike puhul?
            
         
      (1)  EÜT L 149, lk 2; ELT eriväljaanne 05/01, lk 35.